
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 2137 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δημοτικό Οργανισμό Προσχολικής 
Αγωγής και Ανοιχτής Προστασίας Ηλικιωμένων 
του Δήμου Καλαμαριάς. 

2 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αγ. Αναργύρων - Καματερού 
του Νομού Αττικής. 

3 

Ολοκλήρωση του έργου της Επιτροπής Ελέγχου 
Δαπανών και Εκλογικών Παραβάσεων της Απο¬ 
κεντρωμένης Διοίκησης Αιγαίου για τις Δημοτικές 
και Περιφερειακές Εκλογές έτους 2014 και λήξης 
της θητείας των μελών αυτής βάσει των διατάξε¬ 
ων του ν. 3870/2010. 

4 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Δη¬ 
μόσιας Υγείας και Αλληλεγγύης της Γενικής Δι¬ 
εύθυνσης Δημόσιας Υγείας και Κοινωνικής Μέ¬ 
ριμνας της Περιφέρειας Κεντρικής Μακεδονίας, 
«ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ ΔΗΜΟΣΙΑΣ 
ΥΓΕΙΑΣ ΚΑΙ ΑΛΛΗΛΕΓΓΥΗΣ», στον Προϊστάμε¬ 
νο της Γενικής Διεύθυνσης Δημόσιας Υγείας και 
Κοινωνικής Μέριμνας και στον Προϊστάμενο της 
Διεύθυνσης Δημόσιας Υγείας και Κοινωνικής Μέ¬ 
ριμνας (ΠΚΜ) της Περιφέρειας Κεντρικής Μακε¬ 
δονίας. 

5 

Έγκριση υπερωριών 2ου εξαμήνου 2017 Επιμελη¬ 
τηρίου Θεσπρωτίας. 

6 

Έγκριση υπερωριακής απασχόλησης του προσω¬ 
πικού του Ο.Κ.Α.Α. Α.Ε. 


ΑΠΟΦΑΣΕΙΣ 

Αριθ. 96241/Ζ1 (1) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δημοτικό Οργανισμό Προσχολικής 
Αγωγής και Ανοιχτής Προστασίας Ηλικιωμένων 
του Δήμου Καλαμαριάς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις», όπως 
τροποποιήθηκε και ισχύει. 

2. Την παρ. 4 του άρθρου 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις», όπως τροποποιήθηκε και 
ισχύει. 

3. Ταάρθρα20,24,66και77τουν.4270/2014(ΦΕΚ143Α') 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις.», ως ισχύουν. 

4. Την παρ. 10του αρ. 15 του ν. 3232/2004 (ΦΕΚ 48 Α') 
«θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ 57 Α'). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2137/22.06.2017 


7. Την παρ. 1 του άρθρου 2 του π.δ. 174/1985 
(ΦΕΚ 59 Α') «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

δ.Τοπ.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού... και Τουρι¬ 
σμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 113/2010 (ΦΕΚ 194 Α') «Ανάληψη υποχρε¬ 
ώσεων από τους Διατάκτες», ως ισχύει. 

12. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

13. Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

15. Την αριθ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων 
στο επάγγελμα σπουδαστών της τριτοβάθμιας τεχνι¬ 
κής και επαγγελματικής εκπαίδευσης» κοινή υπουρ¬ 
γική απόφαση, όπως τροποποιήθηκε με τις με αριθ. 
2025805/2917/0022/93 (ΦΕΚ 307 Β') και με αρ. 2040776/ 
4589/0022/94 (ΦΕΚ 502 Β') κοινή υπουργική απόφαση. 

16. Την αριθ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστών Τ.Ε.Ι. κατά 
τη διάρκεια της πρακτικής τους άσκησης». 

17. Την αριθ. Α42/5/2008 εγκύκλιο του ΙΚΑ «Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

18. Την αριθ. 11/2017 απόφαση της 1 ης/27-1 -2017 
συνεδρίασης του Διοικητικού Συμβουλίου του Δημο¬ 
τικού Οργανισμού Προσχολικής Αγωγής και Ανοιχτής 
Προστασίας Ηλικιωμένων του Δήμου Καλαμαριάς. (ΑΔΑ: 
7ΜΣ10ΛΤΛ-510). 

19. Την από 31 -01-2017 βεβαίωση της Διεύθυνσης Οι¬ 
κονομικών Υπηρεσιών, για τη δέσμευση της οικονομικής 
πίστωσης. 

20. Την από 23-1-2017 (ΑΔΑ:Ω01 ΠΟΛΤΛ-ΔΣ4) απόφα¬ 
ση ανάληψης υποχρέωσης του του Δημοτικού Οργανι¬ 
σμού Προσχολικής Αγωγής και Ανοιχτής Προστασίας 
Ηλικιωμένων του Δήμου Καλαμαριάς. 

21 .Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Δημοτικού 
Οργανισμού Προσχολικής Αγωγής και Ανοιχτής Προ¬ 
στασίας Ηλικιωμένων του Δήμου Καλαμαριάς, ύψους 
11.071,04 ευρώ για το έτος 2017 και 22.342,80 ευρώ 
περίπου για καθένα από τα επόμενα πέντε οικονομικά 
έτη στους Κ.Α.Ε 156041 και 15.6054. 

22. Την αριθ. πρωτ. ΓΔΟΥΔΥ 31/2017 εισήγηση της 
ΓΔΟΥΔΥ του Υπουργείου Εσωτερικών, αποφασίζουμε: 

Καθορίζουμε δέκα (10) θέσεις πρακτικής άσκησης φοι¬ 
τητών Τ.Ε.Ι., ανά εξάμηνο, με δυνατότητα συμμετοχής 


όλων των ειδικοτήτων στο Δημοτικό Οργανισμό Προ¬ 
σχολικής Αγωγής και Ανοιχτής Προστασίας Ηλικιωμένων 
του Δήμου Καλαμαριάς. Η πρακτική άσκηση των φοιτη¬ 
τών Τ.Ε.Ι. για τον ανωτέρω Οργανισμό πραγματοποιείται 
για ένα εξάμηνο αρχίζοντας από 01 -07-2017. 

Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δημοτικού Οργανισμού Προσχολικής Αγω¬ 
γής και Ανοιχτής Προστασίας Ηλικιωμένων του Δήμου 
Καλαμαριάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιουνίου 2017 

Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. 96238/Ζ1 (2) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αγ. Αναργύρων - Καματερού 
του Νομού Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις», όπως τροποποιήθηκε και 
ισχύει. 

3. Τα άρθρα 20, 24, 66 και 77 του ν. 4270/2014 
(ΦΕΚ 143 Α') «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις.», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 Α') 
«θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ 57 Α'). 

7. Την παρ. 1 του άρθρου 2 του π.δ. 174/1985 
(ΦΕΚ 59 Α') «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 








Τεύχος Β'2137/22.06.2017 

8. Το π.δ. 114/2014 (ΦΕΚ181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού... και Τουρι¬ 
σμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 113/2010 (ΦΕΚ 194 Α') «Ανάληψη υποχρε¬ 
ώσεων από τους Διατάκτες», ως ισχύει. 

12. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

13. Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

15. Την αριθ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων 
στο επάγγελμα σπουδαστών της τριτοβάθμιας τεχνι¬ 
κής και επαγγελματικής εκπαίδευσης» κοινή υπουρ¬ 
γική απόφαση, όπως τροποποιήθηκε με τις με αρ. 
2025805/2917/0022/93 (ΦΕΚ 307 Β') και με αριθ. 
2040776/4589/0022/94 (ΦΕΚ 502 Β') κοινή υπουργική 
απόφαση. 

16. Την αριθ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστώνΤ.Ε.Ι. κατά 
τη διάρκεια της πρακτικής τους άσκησης». 

17. Την αριθ. Α42/5/2008 εγκύκλιο του ΙΚΑ «Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

18. Την αριθ. 407/2016 απόφαση (θέμα 12) της 
18ης/28-11-2016 συνεδρίασης του Διοικητικού Συμ¬ 
βουλίου του Δήμου Αγ. Αναργύρων-Καματερού. (ΑΔΑ: 
7ΑΕ0Ω62-ΘΒΑ). 

19. Την από 9-01 -2017 βεβαίωση της Διεύθυνσης Οι¬ 
κονομικών Υπηρεσιών του Δήμου Αγ. Αναργύρων - Κα¬ 
ματερού, για τη δέσμευση της οικονομικής πίστωσης για 
το 2017 και για μία πενταετία. 

20. Τις από 2-1 -2017 (ΑΔΑ:ΩΙ8ΦΩ62-ΨΔΨ) αποφάσεις 
ανάληψης υποχρέωσης του Δήμου Αγ. Αναργύρων-Κα¬ 
ματερού (με αριθ. 38, 55,80,105). 

21. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Αγ. Αναργύρων-Καματερού, ύψους 6.702,84 ευρώ για το 
έτος 2017 και 13.405,68 ευρώ περίπου για καθένα από τα 
επόμενα πέντε οικονομικά έτη στους ΚΑΕ 10.6041.0001, 
15.6041.0006,30.6041.0001,35.6041.0001,10.6054.0001, 
15.6055.0003 και 35.6054.0002. 

22. Την αριθ. πρωτ. ΓΔΟΥΔΥ 34/2017 εισήγηση της 
ΓΔΟΥΔΥ του Υπουργείου Εσωτερικών, αποφασίζουμε: 

Καθορίζουμε έξι (6) θέσεις πρακτικής άσκησης φοιτη¬ 
τών Τ.Ε.Ι., ανά εξάμηνο, με δυνατότητα συμμετοχής όλων 
των ειδικοτήτων στο Δήμο Αγ. Αναργύρων - Καματερού. 
Η πρακτική άσκηση των φοιτητών Τ.Ε.Ι. για τον ανωτέρω 
Δήμο πραγματοποιείται για ένα εξάμηνο αρχίζοντας από 
01-07-2017. 


Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δήμου Αγ. Αναργύρων - Καματερού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιουνίου 2017 

Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. οικ.33865 (3) 

Ολοκλήρωση του έργου της Επιτροπής Ελέγχου 
Δαπανών και Εκλογικών Παραβάσεων της Απο¬ 
κεντρωμένης Διοίκησης Αιγαίου για τις Δημοτι¬ 
κές και Περιφερειακές Εκλογές έτους 2014 και 
λήξης της θητείας των μελών αυτής βάσει των 
διατάξεων του ν. 3870/2010. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

■ του ν. 3852/2010 (ΦΕΚ 87/τ.Α'/07.06.2010) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», 

• του άρθρου 12 του ν. 3870/2010 (ΦΕΚ 138/τ.Α7 
09.08.2010) «Εκλογικές Δαπάνες Συνδυασμών και Υπο¬ 
ψηφίων και Έλεγχος Αυτών, κατά τις περιφερειακές και 
δημοτικές εκλογές», 

■ του άρθρου 22 του ν. 4147/2013 (ΦΕΚ 98/τ.Α'/ 
26.04.2013) «Κύρωση της από 31.12.2012 Πράξης Νο¬ 
μοθετικού Περιεχομένου «Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό- 
σιαςΤάξης και Προστασίαςτου Πολίτη,της Γενικής Γραμ¬ 
ματείας της Κυβέρνησης και του Υπουργού Επικράτειας 
και άλλες διατάξεις», όπως συμπληρώθηκε και ισχύει 
με τις όμοιες του άρθρου 72 του ν. 4257/2014 (ΦΕΚ 93/ 
τ.Α'/14.04.2014) «Επείγουσες Ρυθμίσεις Αρμοδιότητας 
Υπουργείου Εσωτερικών», 

• των άρθρων 28 και 28Α του ν. 4325/2015 (ΦΕΚ 47/ 
τ.Α'/11.05.2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 

• του άρθρου 42 του ν. 4447/2016 (ΦΕΚ 241/τ.Α'/ 
23.12.2016) «Χωρικός Σχεδιασμός-Βιώσιμη Ανάπτυξη 
και άλλες διατάξεις», 

• του π.δ. 143/2010 (ΦΕΚ 236/τ.Α727.12.2010) «Οργα¬ 
νισμός της Αποκεντρωμένης Διοίκησης Αιγαίου», όπως 
έχει τροποποιηθεί και ισχύει. 

2. Την αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφαση του Υπουργού Εσωτερικών περί 

διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

3. Την αριθ. οίκ. 25224/25.04.2014 (ΦΕΚ 1173/τ.Β7 
07.05.2014 / Α.Δ.Α.: ΒΙΦΔ0Ρ11-ΣΘΨ) απόφαση Γενι¬ 
κού Γραμματέα Αποκεντρωμένης Διοίκησης Αιγαίου, 
αναφορικά με τη συγκρότηση της Επιτροπής Ελέγχου 
Δαπανών και Εκλογικών Παραβάσεων στην έδρα της 
Αποκεντρωμένης Διοίκησης Αιγαίου στον Πειραιά, όπως 
τροποποιήθηκε με τις αριθ. πρωτ. οικ. 68008/18.09.2014 
(ΦΕΚ 2685/τ.Β'/09.10.2014/Α.Δ.Α.:Ω062ΟΡ11-8ΩΤ), οικ. 
20458/26.03.2015 (ΦΕΚ 641/τ.Β'/21.04.2015/Α.Δ.Α.: 
Ω2630Ρ11-3ΚΚ), 28768/30.04.2015 (ΦΕΚ 1020/τ.Β7 
03.06.2015/Α.Δ.Α.: 6Η9Λ0Ρ11-Ν0Ζ), 53390/05.08.2015 
(ΦΕΚ 1807/τ.Β721.08.2015/Α.Δ.Α.: 7ΧΥΜΟΡ11-ΛΜ2), 
14008/25.02.2016 (ΦΕΚ 724/τ.Β72016/Α.Δ.Α.: ΩΠΤ40Ρ1I- 
ΦΔΝ) και 27347/10.05.2017 (ΦΕΚ 1864/τ.Β726.05.2017/ 
Α.Δ.Α.: ΩΥΘ70Ρ11-Π49) όμοιες. 

4. Το αριθ. 2/2017 πρακτικό της από 17.05.2017 Συνε¬ 
δρίασης της Επιτροπής Ελέγχου Δαπανών και Εκλογικών 
Παραβάσεων, με το οποίο δηλώνεται η ολοκλήρωση 
του έργου της. 

5. Το γεγονός ότι προκαλείται δαπάνη σε βάρος του 
κρατικού προϋπολογισμού, το ύψος της οποίας θα κα¬ 
θοριστεί με απόφαση των Υπουργών Εσωτερικών και 
Οικονομικών, διαπιστώνουμε: 

Την ολοκλήρωση του έργου της Επιτροπής Ελέγχου 
Δαπανών και Εκλογικών Παραβάσεων της Αποκεντρω¬ 
μένης Διοίκησης Αιγαίου για τις Δημοτικές και Περιφε¬ 
ρειακές Εκλογές έτους 2014 και τη λήξη της θητείαςτων 
μελών αυτής, όπως είχαν οριστεί στην αριθ. πρωτ. οικ. 
25224/25.04.2014 (ΦΕΚ 1173/τ.Β707.05.2014/Α.Δ.Α.: 
ΒΙΦΔ0Ρ11-ΣΘΨ) απόφαση Γενικού Γραμματέα Αποκε¬ 
ντρωμένης Διοίκησης Αιγαίου και στις αναφερόμενες, 
στο ως άνω -3- σχετικό, τροποποιήσεις αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Ιουνίου 2017 
Ο Συντονιστής Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 


Αριθ. οικ. 234943(379 1) (4) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Δη¬ 
μόσιας Υγείας και Αλληλεγγύης της Γενικής Δι¬ 
εύθυνσης Δημόσιας Υγείας και Κοινωνικής Μέ¬ 
ριμνας της Περιφέρειας Κεντρικής Μακεδονίας, 
«ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ ΔΗΜΟΣΙΑΣ 
ΥΓΕΙΑΣ ΚΑΙ ΑΛΛΗΛΕΓΓΥΗΣ», στον Προϊστάμε¬ 
νο της Γενικής Διεύθυνσης Δημόσιας Υγείας 
και Κοινωνικής Μέριμνας και στον Προϊστάμε¬ 
νο της Διεύθυνσης Δημόσιας Υγείας και Κοινω¬ 
νικής Μέριμνας (ΠΚΜ) της Περιφέρειας Κεντρι¬ 
κής Μακεδονίας. 

Η ΑΝΤΙ ΠΕΡΙΦΕΡΕΙ ΑΡΧΗΣ ΔΗΜΟΣΙΑΣ ΥΓΕΙΑΣ 
ΚΑΙ ΑΛΛΗΛΕΓΓΥΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 160 και 186 του ν. 3852/ 


2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/τ.Α707.06.2010), όπως τροποποιήθηκε, 
συμπληρώθηκε και ισχύει. 

2. Τις διατάξειςτου άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α711.04.2012). 

3. Τις διατάξειςτου ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ» (ΦΕΚ. 26/τ.Α709.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «Εθνικό Τυπογραφείο, Εφημερίδα της 
Κυβερνήσεως και λοιπές διατάξεις» (ΦΕΚ 131/τ.Α7 
28.06.2006). 

5. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ 45/τ.Α7 
09.03.1999) όπως τροποποιήθηκε και ισχύει. 

6. Τις αριθ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ 4302/τ.Β730.12.2016), με 
τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/τ.Α 727.12.2010). 

7. Τ ις διατάξεις των άρθρων 54 και 90 του π.δ. 63/2005 
(ΦΕΚ 98/τ.Α /22.04.2005) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα». 

8. Τις αριθ. Γ.Π.Κ.Μ./οικΙ 827/08-06-2016 και Γ.Π.Κ.Μ./ 
οικ. 642/20.02.2017 αποφάσεις του Περιφερειάρχη 
Κ.Μ. περί ορισμού Αντιπεριφερειαρχών και ανάθεσης 
τομέων ευθύνης σε όλους τους Αντιπεριφερειάρχες της 
Περιφέρειας Κεντρικής Μακεδονίας (ΦΕΚ 321 /Υ.Ο.Δ.Δ./ 
21.06.2016 και 102/Υ.Θ.Δ.Δ./06.03.2017). 

9. Την αριθ 30168(389)/27.01.2017 απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Δημόσιας Υγείας 
και Κοινωνικής Μέριμνας στους Αντιπεριφερειάρχες της 
Περιφέρειας Κεντρικής Μακεδονίας και παροχής εξου¬ 
σιοδότησης υπογραφής εγγράφων, αποφάσεων και 
άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στον 
Προϊστάμενο της Γενικής Διεύθυνσης Δημόσιας Υγείας 
και Κοινωνικής Μέριμνας της Περιφέρειας Κεντρικής 
Μακεδονίας (ΦΕΚ 229/τ.Β701.02.2017). 

10. Την αριθ. ΔΟΑ/οικ.26601/10.10.2007 εγκύκλιο του 
Υπουργείου Εσωτερικών και την αριθ. ΔΟΑ/οικ. 8638/ 
26.03.2013 εγκύκλιο του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

11. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Διεύθυνσης Δημόσιας Υγείας και Κοινωνικής Μέρι¬ 
μνας ΠΚΜ. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού ή της Περιφέρειας Κεντρικής Μακεδονίας, 
αποφασίζουμε: 

1) Την παροχή εξουσιοδότησης υπογραφής πράξεων 
και εγγράφων του τομέα Δημόσιας Υγείας και Αλληλεγ¬ 
γύης, αρμοδιότητας της Γενικής Διεύθυνσης Δημόσιας 
Υγείας και Κοινωνικής Μέριμνας, «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙΑΡΧΗ ΔΗΜΟΣΙΑΣ ΥΓΕΙΑΣ ΚΑΙ ΑΛΛΗΛΕΓΓΥΗΣ», 
στον Προϊστάμενο της Γενικής Διεύθυνσης Δημόσιας 
Υγείας και Κοινωνικής Μέριμνας και στον Προϊστάμενο 
της Διεύθυνσης Δημόσιας Υγείας και Κοινωνικής Μέρι¬ 
μνας (ΠΚΜ) της Περιφέρειας Κεντρικής Μακεδονίας ως 
ακολούθως: 

Α) Διεύθυνση Δημόσιας Υγείας και Κοινωνικής Μέρι¬ 
μνας ΠΚΜ 

Α.1) Στον Προϊστάμενο της Γενικής Διεύθυνσης Δημό¬ 
σιας Υγείας και Κοινωνικής Μέριμνας της Περιφέρειας 
Κεντρικής Μακεδονίας για: 

1. Τον ορισμό ιατρών για κατ' οίκον έλεγχο ασθενών 
υπαλλήλων της Περιφέρειας Κεντρικής Μακεδονίας. 

2. Τη χορήγηση άδειας εράνου. 

3. Την έκδοση αποφάσεων ανάληψης οικονομικών 
ενισχύσεων (Λογαριασμός Ειδικού Λαχείου) σε κοινω¬ 
νικούς φορείς. 

4. Την έκδοση αποφάσεων έγκρισηςτου απολογισμού 
εράνων, λαχειοφόρων και φιλανθρωπικών αγορών. 

5. Τη διοργάνωση ενημερωτικών εκδηλώσεων ή επι¬ 
στημονικών συνεδρίων για θέματα υιοθεσίας και ανα¬ 
δοχής. 

6. Την εισηγητική έκθεση κατανομής επιχορήγησης 
προνοιακών φορέων. 

7. Τη συμμετοχή σε προγράμματα αθλητικών φορέων 
της Περιφέρειας και των Δήμων, την υλοποίηση αθλη¬ 
τικών προγραμμάτων σε συνεργασία με το αρμόδιο 
Υπουργείο και τη Γενική Γραμματεία Αθλητισμού, αθλη¬ 
τικούς συλλόγους, Δήμους καθώς και άλλους φορείς 
Δημοσίου ή Ιδιωτικού Δικαίου. 

8. Το συντονισμό υλοποίησης του προγράμματος κα¬ 
ταπολέμησης κουνουπιών στην Π.Κ.Μ. 

9. Το αίτημα χορήγησης άδειας αεροψεκασμών για το 
πρόγραμμα καταπολέμησης κουνουπιών στην Π.Κ.Μ. 

10. Τη διαβίβαση στις Δικαστικές Αρχές των εκθέσεων 
υγειονομικής επιθεώρησης των υπαλλήλων της Διεύθυν¬ 
σης Δημόσιας Υγείας και Κοινωνικής Μέριμνας Π.Κ.Μ. για 
την άσκηση ποινικών διώξεων. 

Α.2) Στον Προϊστάμενο της Διεύθυνσης Δημόσιας Υγεί¬ 
ας και Κοινωνικής Μέριμνας ΠΚΜ για: 

1. Την διοργάνωση και το συντονισμό του δικτύου 
δράσεων πρόληψης και αγωγής υγείας σε επίπεδο Πε¬ 
ριφέρειας Κεντρικής Μακεδονίας. 

2. Την υλοποίηση προγραμμάτων πρόληψης στο γε¬ 
νικό πληθυσμό. 

3. Την έκδοση απόφασης συγκρότησης επιτροπής 
σφράγισης και αποσφράγισης δομών παροχής υπηρε¬ 
σιών υγείας σε επίπεδο Περιφέρειας Κεντρικής Μακε¬ 
δονίας. 

4. Τη διενέργεια κοινωνικών ερευνών για τη συμμετοχή 
και εφαρμογή εθνικών και ευρωπαϊκών προγραμμάτων. 

5. Τη διεξαγωγή κοινωνικών ερευνών για τη δωρεάν 
παραχώρηση κρατικών διαμερισμάτων. 

6. Τις εκθέσεις σκοπιμότητας για ειδική πιστοποίηση 
φορέων παροχής υπηρεσιών κοινωνικής φροντίδας. 


7. Την έκδοση απόφασης σφράγισης κιβωτίων ερανι¬ 
κών συστημάτων μακράς διάρκειας. 

8. Τη διενέργεια διακρατικών υιοθεσιών σύμφωνα με 
την κείμενη νομοθεσία. 

9. Την παροχή και αναζήτηση πληροφοριών σχετικά 
με υιοθεσίες, αναδοχές και τη διενέργεια κοινωνικών 
ερευνών για θέματα παιδικής προστασίας και στέγασης. 

10. Την εφαρμογή προγραμμάτων στέγασης, κοινω¬ 
νικής και οικονομικής επανένταξης ευπαθών ομάδων 
του πληθυσμού. 

11. Τη θέσπιση βραβείων, χορηγιών και άλλων μέσων 
για την ενθάρρυνση της ανάπτυξης των γραμμάτων και 
των τεχνών σε επίπεδο Περιφέρειας Κεντρικής Μακε¬ 
δονίας. 

12. Το συντονισμό λειτουργίας των α'/θμιων και β'/ 
θμιων Υγειονομικών Επιτροπών του ν. 2683/1999. 

13. Τη διενέργεια ελέγχων ασφάλειας τροφίμων στις 
εγκαταστάσεις των επιχειρήσεων υγειονομικού ενδια¬ 
φέροντος στα πλαίσια του «Επίσημου Ελέγχου». Συνερ¬ 
γασία με τον Ενιαίο Φορέα Ελέγχου Τροφίμων (Ε.Φ.Ε.Τ.). 

14. Τη χορήγηση αδειών ίδρυσης και λειτουργίας και 
βεβαιώσεων καλής λειτουργίας ιδιωτικών κλινικών. 

15. Τη χορήγηση βεβαίωσης λειτουργίας και καλής 
λειτουργίας Μονάδων Χρόνιας Αιμοκάθαρσης εκτός 
Νοσοκομείων και Κλινικών. 

16. Την εφαρμογή του θεσμού της αναδοχής (προετοι¬ 
μασία, εκπαίδευση, τοποθέτηση και εποπτεία). 

17. Τον έλεγχο της εκτέλεσης του προγράμματος κα¬ 
ταπολέμησης κουνουπιών. 

18. Τον ορισμό υπαλλήλων για τη συμμετοχή τους στα 
Κλιμάκια Ελέγχου Ποιότητας Περιβάλλοντος (Κ.Ε.Π.ΠΕ.) 
σε εγκαταστάσεις και χώρους που ενδέχεται να προκα- 
λούν μεγάλη περιβαλλοντική ρύπανση (μεταποιητικές 
εγκαταστάσεις, Χώροι Ανεξέλεγκτης Διάθεσης Αποβλή¬ 
των (ΧΑΔΑ), Χώροι ΥγειονομικήςΤαφής Απορριμμάτων 
(ΧΥΤΑ). 

19. Το συντονισμό των ελέγχων για την εφαρμογή του 
νόμου απαγόρευσης του καπνίσματος σε δημόσιους χώ¬ 
ρους και καταστήματα. 

Α.3) Στον Προϊστάμενο του τμήματος Περιβαλλοντικής 
Υγιεινής και Υγειονομικού Ελέγχου της Διεύθυνσης Δη¬ 
μόσιας Υγείας και Κοινωνικής Μέριμνας ΠΚΜ για: 

1. Τις δειγματολη ψίες νερών κτη ρίων (ξενοδοχεία, κο- 
λυμβητήρια, νοσοκομεία κτλ.) για ανίχνευση λεγεωνέλ- 
λας και αποστολή σχετικών εγγράφων. 

2. Τις δειγματοληψίες σε πόσιμα νερά δικτύων ύδρευ¬ 
σης, γεωτρήσεων, πηγών οικισμών, αξιολόγηση των 
αποτελεσμάτων των αναλύσεων, αποστολή εγγράφων 
συστάσεων στους υπεύθυνους ύδρευσης. 

3. Τη διενέργεια υγειονομικών ελέγχων σε εμφιαλω- 
τήρια νερού και διενέργεια δειγματοληψιών των εμφι¬ 
αλωμένων νερών από το εμπόριο και τα εμφιαλωτήρια, 
αξιολόγηση των αποτελεσμάτων των αναλύσεων. 

4. Τον έλεγχο διαχείρισης των επικίνδυνων αποβλήτων 
υγειονομικών μονάδων (μολυσματικά, τοξικά, μικτά) με 
αυτοψίες σε νοσοκομεία, κλινικές, κέντρα υγείας και λοι¬ 
πές υγειονομικές μονάδες. 

5. Τους υγειονομικούς ελέγχους σε κολυμβητικές δε¬ 
ξαμενές και δειγματοληψίες νερών κολυμβητικών δεξα¬ 
μενών για έλεγχο της ποιότητάς τους. 

6. Τη χορήγηση βεβαίωσης για τη μεταφορά σορού 
(εντός ή εκτός Ελλάδας). 

2) Τελικές διατάξεις 

α.) Τα αναφερόμενα στην παρούσα απόφαση στην 
παροχή εξουσιοδότησης υπογραφής «ΜΕ ΕΝΤΟΛΗ ΑΝΤΙ- 
ΠΕΡΙΦΕΡΕΙΑΡΧΗ ΔΗΜΟΣΙΑΣ ΥΓΕΙΑΣ ΚΑΙ ΑΛΛΗΛΕΓΓΥΗΣ», 
στον Προϊστάμενο της Γενικής Διεύθυνσης Δημόσιας 
Υγείας και Κοινωνικής Μέριμνας και στον Προϊστάμενο 
της Διεύθυνσης Δημόσιας Υγείας και Κοινωνικής Μέρι¬ 
μνας (ΠΚΜ), καθώς και στον Προϊστάμενο του τμήματος 
Περιβαλλοντικής Υγιεινής και Υγειονομικού Ελέγχου της 
Διεύθυνσης Δημόσιας Υγείας και Κοινωνικής Μέριμνας 
(ΠΚΜ), ισχύουν σε κάθε περίπτωση έλλειψης, απουσίας 
ή κωλύματος τους και για τους νόμιμους αναπληρωτές 
τους. Σε περίπτωση έλλειψης, απουσίας ή κωλύματος 
και του νόμιμου αναπληρωτή τους, η παροχή εξουσιο¬ 
δότησης υπογραφής επέρχεται στα ιεραρχικά ανώτερα 
αυτού υπηρεσιακά / διοικητικά όργανα. 

β.) Οι εξουσιοδοτούμενοι, με την παρούσα απόφα¬ 
ση, να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ 
ΔΗΜΟΣΙΑΣ ΥΓΕΙΑΣ ΚΑΙ ΑΛΛΗΛΕΓΓΥΗΣ» υποχρεούνται 
να ενημερώνουν τα ανώτερα αυτών υπηρεσιακά ή δι¬ 
οικητικά όργανα για κάθε σοβαρό θέμα και δύναται να 
προσκομίζουν σε αυτά για υπογραφή σχετικές αποφά¬ 
σεις, πράξεις ή έγγραφα, που αφορούν τα θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιουνίου 2017 
Η Αντιπεριφερειάρχης 
ΓΕΡΑΚΙΝΑ ΜΠΙΣΠΙΝΑ 


Αριθ. 1343 _ (5) 

Έγκριση υπερωριών 2ου εξαμήνου 2017 Επιμε¬ 
λητηρίου Θεσπρωτίας. 

Η ΔΙΟΙΚΗΤΙΚΗ ΕΠΙΤΡΟΠΗ 

ΤΟΥ ΕΠΙΜΕΛΗΤΗΡΙΟΥ ΘΕΣΠΡΩΤΙΑΣ 

Έχοντας υπόψη: 

1. Το άρθρο 20 του ν. 4354/16.12.2015. 

2. Το γεγονός ότι από την απόφαση αυτή προκαλείται 
δαπάνη σε βάροςτου προϋπολογισμού 2017 του Επιμε¬ 
λητηρίου Θεσπρωτίας με το ποσό των 3.000,00 €. 

3. Την αριθ. 14/07.06.2017 απόφαση της Δ.Ε. του Φο¬ 
ρέα, αποφασίζουμε: 

και εγκρίνουμε την με αμοιβή εργασία, πέρα από τις 
ώρες της υποχρεωτικής απασχόλησης, για τέσσερις 
(4) υπαλλήλους του Επιμελητηρίου Θεσπρωτίας από 
την θέση σε ισχύ της παρούσας απόφασης έως και 
31/12/2017 και σε κάθε περίπτωση έως εκατόν είκοσι 
(120) ώρες εξαμηνιαίως για τον καθένα. 

Οι ώρες υπηρεσιακής εργασίας των παραπάνω υπαλ¬ 
λήλων θα πραγματοποιηθούν πέραν του υποχρεωτικού 
ωραρίου εργασίας για την πραγματοποίηση εποχικών, 
έκτακτων ή επειγουσών υπηρεσιακών αναγκών, όπως εν¬ 
δεικτικά ημερίδες, συνέδρια, και διάφορες εκδηλώσεις, 


συμμετοχή των υπαλλήλων στις συνεδριάσεις των Δ.Σ. 
και των Διοικητικών Επιτροπών τους, οι οποίες γίνονται 
εκτός υποχρεωτικού ωραρίου εργασίας, αντιμετώπιση 
μεγάλου όγκου συναλλαγής και εκκρεμοτήτων που 
έχουν δημιουργηθεί σχετικά με τον καθορισμό τρόπου 
διαδικασίας και προθεσμίας υποβολής αιτήσεων εγ¬ 
γραφής στο Γενικό Εμπορικό Μητρώο (Γ.Ε.Μ.Η.) και της 
Υπηρεσίας μιας στάσης, παραλαβή φακέλων και ολοκλή¬ 
ρωση αυτοαπογραφήςτων επιχειρήσεων μελών, έλεγχο 
απογραφής επιχειρήσεων και μετάπτωση στη βάση του 
Γ.Ε.Μ.Η. και ενέργειες μετεγκατάστασης του φορέα. 

Οι παραπάνω αποζημιώσεις δεν θα υπερβαίνουν τις 
πιστώσεις, που έχουν προβλεφθεί στον προϋπολογισμό 
του Επιμελητηρίου. 

Από ης διατάξεις αυτής της απόφασης προκαλείται δα¬ 
πάνη εις βάροςτου προϋπολογισμού του ως άνω Επιμε¬ 
λητηρίου και ειδικότερα, έχει προβλεφθεί πίστωση στον 
προϋπολογισμό ύψους ευρώ 3.000,00 (ΚΑΕ 0261). Επίσης 
να ενημερωθεί το Δ.Σ. στην επόμενη συνεδρίασή του. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Ηγουμενίτσα, 12 Ιουνίου 2017 
Ο Πρόεδρος 
ΑΛΕΞΑΝΔΡΟΣ ΠΑΣΧΟΣ 


Αριθ. απόφ. 89/30-5-2 017 (6) 

Έγκριση υπερωριακής απασχόλησης του προ¬ 
σωπικού του Ο.Κ.Α.Α. Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Κ,Α.Α. Α.Ε. 

Έχοντας υπόψη: 

Ι.Το κ.ν. 2190/1920 «Περί ανωνύμων εταιρειών», ως 
έχει τροποποιηθεί και ισχύει. 

2. Το π.δ. 406/1998 (Φ.Ε.Κ. 286/τ.Α'/21-12-1998) «Περί 
μετατροπής του Οργανισμού Κεντρικής Αγοράς Αθηνών 
Ν.Π.Δ.Δ. σε ανώνυμη εταιρεία και έγκριση του καταστα¬ 
τικού της», ως έχει τροποποιηθεί και ισχύει. 

3. Το άρθρο 237 του ν. 4072/2012 (Φ.Ε.Κ. 86/τ.Α7 
11 -04-2012) «Συγχώνευση ανωνύμων εταιρειών Ο.Κ.Α.Α. 
Α.Ε. με ΕΤ.ΑΝ.ΑΛ. Α.Ε.». 

4. Τον «Κανονισμό Εσωτερικής Οργάνωσης και Κα¬ 
νονισμό Προσωπικού του Ο.Κ.Α.Α. Α.Ε.» (Φ.Ε.Κ. 8449/ 
τ. Α.Ε.-Ε.Π.Ε./14-08-2014). 

5. Το «Νέο Καταστατικό Ο.Κ.Α.Α. Α.Ε. τροποποιημέ¬ 
νο και κωδικοποιημένο, ενιαίο κείμενο καταστατικού 
της Ανώνυμης Εταιρίας με την επωνυμία «Οργανισμός 
Κεντρικών Αγορών και Αλιείας», (Γ.Ε.Μ.Η. 293901/ 
16-01-2015). 

6. Την αριθ. 89159/30-08-2016 κοινή υπουργική από¬ 
φαση (Φ.Ε.Κ. 462/τ.Υ.Ο.Δ.Δ./02-09-2016) «Αντικατάσταση 
και ορισμός Προέδρου, Διευθύνοντος Συμβούλου και με¬ 
λών Δ.Σ. της Ανώνυμης Εταιρείας με την επωνυμία Οργα¬ 
νισμός Κεντρικών Αγορών και Αλιείας Α.Ε. (Ο.Κ.Α.Α. Α.Ε.)». 

7. Τις σχετικές διατάξεις του άρθρου 20 του ν. 4354/ 
2015 (Φ.Ε.Κ. 176/τ.Α'/16-12-2015). 

8. Την εγκεκριμένη δαπάνη για την υπερωριακή απασχόληση του προσωπικού του Ο.Κ.Α.Α. Α.Ε., για το έτος 2017, 
ύψους εκατόν πενήντα πέντε χιλιάδων ευρώ (€ 155.000,00) συνολικά για όλο το έτος 2017, η οποία έχει προβλεφθεί 
στον προϋπολογισμό του Ο.Κ.Α.Α. Α.Ε., έτους 2017 (κωδικός 60.00). 

9. Το γεγονός ότι για την κάλυψη των υπηρεσιακών αναγκών και για την εύρυθμη λειτουργία του Οργανισμού, 
κρίνεται απαραίτητη η υπερωριακή απασχόληση του προσωπικού για τους κατωτέρω αναφερόμενους λόγους και 
τη διεκπεραίωση των αναφερόμενων κάτωθι εργασιών: 

Α) Ο Ο.Κ.Α.Α. δεν είναι μια συνηθισμένη δημόσια υπηρεσία με συγκεκριμένο ωράριο ενάρξεως και λήξεως ερ¬ 
γασιών, αλλά ένας σημαντικός χώρος δράστηριότητος, με εργασία σε 24ωρη βάση, με πολλές ιδιαιτερότητες, που 
συνδέονται με σταθμητό παράγοντα «άφιξη και διακίνηση του εμπορεύματος», που πρέπει να έχει τη δυνατότητα 
αντιμετώπισης των λειτουργικών αναγκών, οι οποίες δεν μπορούν να προβλεφθούν εκ των προτέρων, είναι εξαι¬ 
ρετικές και επείγουσες και δεν επιδέχονται αναβολή. Στον Οργανισμό υπάρχουν θέσεις οι οποίες καλύπτονται από 
απασχολούμενους σε εναλλασσόμενες βάρδιες επί 24ωρη βάση όλες τις ημέρες τις εβδομάδας. Για παράδειγμα, η 
συντριπτική πλειοψηφία των συναλλαγών στις ιχθυόσκαλες λαμβάνει χώρα σε νυχτερινές ώρες, ενώ και η Κεντρική 
Αγορά της Αθήνας απασχολεί προσωπικό σε κυλιόμενες 24ωρες βάρδιες. 

Β) Ο μεγάλος όγκος των προς κάλυψη ωρών είναι ανελαστικός αφού καλύπτουν προσωπικό που εργάζεται σε 
24ωρη βάρδια και τις 7 ημέρες της εβδομάδας και συνυπολογιζόμενης της αποχώρησης υπαλλήλων λόγω συ- 
νταξιοδοτήσεως, και της μη προσλήψεως υπαλλήλων για πάνω από 15 έτη, οι ώρες θα πρέπει να καλυφθούν είτε 
υπερωριακά από τους υφισταμένους υπαλλήλους είτε με εξωτερικές εργολαβίες. Σημειώνουμε ότι τα τελευταία 3 
χρόνια (από 1/1/2013) έχουν ήδη αποχωρήσει 20 άτομα από το προσωπικό. 

Γ) Η πραγματοποίηση νέων επενδύσεων και η προσφορά νέων υπηρεσιών προς τους μισθωτές και οι δράσεις 
υλοποίησης του εγκεκριμένου Στρατηγικού και Επιχειρησιακού Σχεδίου απαιτούν επιπλέον απασχόληση από το 
προσωπικό του Οργανισμού. 

Δ) Με το άρθρο 20 του π.δ. 306/1989 (Φ.Ε.Κ. 143/τ.Α'/01-06-1989), όπως τροποποιήθηκε με το π.δ. 406/ 
1998 (Φ.Ε.Κ. 286/τ.Α'/21-12-1998), το άρθρο 13 του Κανονισμού Οργάνωσης και Κανονισμού Προσωπικού 
του Ο.Κ.Α.Α. (Φ.Ε.Κ. 8449/τ.Α.Ε.-ΕΠΕ/14-08-2014) και την αριθ. 319961/2909 οικ. κοινή υπουργική απόφαση 
(Φ.Ε.Κ. 823/τ.Β722-06-1976), καθορίστηκε το ωράριο λειτουργίας του Ο.Κ.Α.Α. και των Υποκαταστημάτων - Ιχθυο¬ 
σκάλων, καθώς και των υπαλλήλων που υπηρετούν σ'αυτά, σε 24ωρη βάση. 

Ε) Δυνάμει της αριθ. ΔΙΟΔ/Φ62/25/Α3163/26-03-1982 υπουργικής απόφασης του Υπουργού Προεδρίας της 
Κυβερνήσεως και των αριθ. 9657/339/15-03-1982, 82965 π.ε./24-01-1985 και 20902/29-05-1986 κοινή υπουργική 
απόφαση των Υπουργών Γεωργίας και Εμπορίου, καθορίστηκε το ημερήσιο ωράριο εργασίας για τους επί 24ώρου 
βάσεως εργαζομένους στον Ο.Κ.Α.Α. 

ΣΤ) Διά της διατάξεωςτου άρθρου 7 παρ. 7 του ν. 2703/1999 (Φ.Ε.Κ. 72/τ.Α708-04-1999) ορίζεται ότι το προσωπικό 
του Ο.Κ.Α.Α., το οποίο υπηρετούσε κατά τον χρόνο της μετατροπής σε Α.Ε. «διατηρεί το υφιστάμενο μισθολογικό 
καθεστώς, όπως ισχύει κάθε φορά». 

Ζ) Η ανωτέρω υπερωριακή απασχόληση, του προσωπικού του Ο.Κ.Α.Α. Α.Ε. που εργάζεται σε εναλλασσόμενη βάρ¬ 
δια και μη, συνολικά 120 ατόμων, είναι σύμφωνα με τις ρυθμίσεις και τους περιορισμούς που θέτει το άρθρο 20 του 
ν. 4314/2015 συγκεκριμένα, οι ώρες υπερωριακής εργασίας δεν υπερβαίνουν τα σχετικά όρια που τίθενται από την 
κείμενη νομοθεσία, αποφασίζουμε: 


1. Εγκρίνουμε, κατ' εφαρμογήν των διατάξεων του άρθρου 20 του ν. 4354/2015 την παρακάτω υπερωριακή απα¬ 
σχόληση για το Β' εξάμηνο του έτους 2017, ήτοι από 1 -7-2017 μέχρι 31 -12-2017 ως εξής: 


ΚΑΤΗΓΟΡΙΑ 

ΩΡΕΣ 

Κατηγορία α (υπερωριακή εργασία απογευματινών ωρών και μέχρι 22η ώρα) 

2.800 

Κατηγορία β (για νυχτερινή εργασία εργασίμων ημερών που παρέχεται από 22η ώρα έως 6η πρωινή) 

300 

Κατηγορία γαα (Κυριακές και εξαιρέσιμες από 6η πρωινή μέχρι 22η ώρα 

1.400 

Κατηγορία γββ (Κυριακές και εξαιρέσιμες από 22η πρωινή μέχρι 6η πρωινή 

95 

Κατηγορία δαα (προς συμπλήρωση εβδομαδιαίας υποχρεωτικής νυχτερινής εργασίμων) 

15.000 

Κατηγορία δββ (προς συμπλήρωση εβδομαδιαίας υποχρεωτικής νυχτερινής και ημερήσια Κυριακών 
και εξαιρέσιμων) 

8.000 

ΣΥΝΟΛΟ ΩΡΩΝ 

27.595 


2. Η διαπίστωση της ανάγκης για υπερωριακή απασχόληση του προσωπικού θα γίνεται από τους Προϊσταμένους 
των Διευθύνσεων και τους Διευθυντές των Υποκαταστημάτων του Ο.Κ.Α.Α. Α.Ε. 

3. Υπεύθυνος για την παρακολούθηση και τον έλεγχο της πραγματοποίησης της υπερωριακής εργασίας ορίζεται 
ο Γενικός Διευθυντής του Ο.Κ.Α.Α. Α.Ε. 

4. Εξουσιοδοτεί τη Διευθύνουσα Σύμβουλο του 
Ο.Κ.Α.Α. Α.Ε. για όλες τις απαιτούμενες ενέργειες υλο¬ 
ποίησης της απόφασης. 

5. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και μέχρι 31-12-2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΜΙΧΑΗΛ ΜΥΤΗΛΙΝΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θΙ(4>6ί.αΓ 










